Marsha Levick

Marsha Levick (Filadelfia, Pennsylvania, AEB) abokatua da. Adingabeen Zuzenbide Zentroaren (Juvenile Law Center) sortzaileetako bat da eta bertako zuzendari juridikoa (Chief Legal Officer). Adingabeen zuzenbidean goi-mailako aditutzat aitortua.

 Biografia 

 Ibilbide profesionala 
Marsha Levickek Filadelfiako (Pennsylvania) Friends Select School ikastetxe pribatu kuakeroan ikasketak amaitu ondoren, Pennsylvaniako Unibertsitatean eta hiri bereko Temple Unibertsitateko Law School sailean graduatu zen.

Levickek eta Temple Unibertsitatean Zuzenbidean lizentziaturiko beste hiru lagunek —Robert Schwartz, Philip Margolis eta Judith Chomsky— Adingabeen Zuzenbide Zentroa (Juvenile Law Center) sortu zuten 1975ean.

Marsha Levickek Gazte Zuzenbideko Zentroak, "Kids for cash" (haurrak diruaren truke) izeneko eskandalua zela bide, sustatu zuen auzia zuzendu zuen. Eskandalu hori Luzerne konderriko (Pennsylvania) adingabeen gorteko epaileen ustelkeria kasu bat izan zen.  

Zenbait auzitan Amicus curiae gisa jardun zuen Auzitegi Gorenaren aurrean beste abokatuekin batera osaturiko txostenak aurkeztuz (Roper v. Simmons, Graham v Florida, J. D. B. v. North Carolina eta Miller v Alabama) eta abokatu laguntzaile gisa aritu zen Montgomery v. Louisiana auzian.

Irakasle agregatua da Pennsylvaniako Unibertsitateko Zuzenbide Eskolan eta Temple University Beasleyko Zuzenbide Eskolan.

 Bizitza pertsonala 
Aita onkologoa zuen eta ama, berriz, psikologoa. Amak Hahnemann University Ospitalean herrialdeko aurreneko  lehen mailako arteterapia programa sortu zuen.

Levick Tom Innis Filadelfiako defendatzaile publikoarekin ezkonduta dago. Aurreko ezkontza bateko bi alaba ditu.

 Kasu nabarmenak 

 Pennsylvaniako Kids for cash eskandalua: Levickek adingabe batzuk ordezkatu zituen bi talde-demandatan.

 Sariak 

 2015: Filadelfiako Saria; Aipua: «Levick andreak Filadelfiako gazteen eskubideak aurrera eramateko eta babesteko konpromisoak adingabeen justiziaren aurpegia aldatu du, ez bakarrik Filadelfian, baizik eta nazio osoan»
 Elkargo profesionalen sariak:
 Temple Unibertsitateko Women's Law Caucus Professional Achievement saria (2006)
 Pennsylvaniako Abokatuen Elkargoko Haurren Defendatzailearen Urteko Saria (2008)
 Justizia Hobetzeko Fundazioaren saria (2009)
 Pennsylvaniako Presondegi Elkartearen saria (2009)"Marsha Levick, Co-Founder of the Juvenile Law Center, to Receive Prestigious Andrew Hamilton Award from the Public Interest Section of the Philadelphia Bar Association at Annual Awards Ceremony and Reception, Dec. 2"
 Filadelfiako Abokatuen Elkargoko Andrew Hamilton saria (2009)
 Justiziarako Amerikar Elkartearen Leonard Weinglass saria (2010)
 American Bar Association elkartearen Livingston Hall saria (2010)
 Rutgers-Camden Unibertsitateko Zuzenbide Ikasle Beltzen Elkarteko Champion of Justice Saria (2010)
 Clifford Scott Green Bill of Rights Award, Federal Bar Association, Philadelphia (2010)
 Filadelfia Bar Association, Criminal Justice Section, Thurgood Marshall Award (2011)
 Beste sari batzuk:
 Philadelphia Inquirer Citizen of the Year (2009)
 The Legal Intelligencer, Women of Distinction(2010)
 Good Shepherd Mediation Program Shepherd of Peace Saria (2010)
 Friends Select School, Distinguished Alumnae Award (2011)
 Arlen Specter saria, The Legal Intelligencer (2013)
 American Academy of Child and Adolescent Psychiatry (AACAP)  Catcher in the Rye saria (2017)
 Citizen of the Year Awards: Social Justice Champion saria (2025)

 Erreferentziak 

 Bibliografia 

 Milliken-Boyd, Kathi eta Windell, James; Sentencing Youth to Life in Prison: Justice Denied, 2022,  
 Liburuak deskribatzen du, hein batean, Marsha Levicken eragina Estatu Batuetako Auzitegi Gorenak adingabeentzako baldintzapeko askatasunik gabeko biziarteko zigorren aurka hartu zuen erabakian.

Kategoria:Gizabanako biziak
Kategoria:Ameriketako Estatu Batuetako emakumeak
Kategoria:Emakume abokatuak